[{"text_idx": "#000000", "text": "La Senata ekspozicio ekfunkciis en Gdynia"}, {"text_idx": "#000001", "text": "La 15an de marto en Gdynia estis malfermita la ekspozicio \u201c125 jaroj de la lingvo Esperanto\u201d, kiu unuafoje estis prezentita pasintjare en la Senato de Pollando en Varsovio, kaj poste en Malborko, Nowy Staw kaj Tczew. La malfermon de la ekspozicio honoris per sia c\u0302eesto senatano prof. d-ro hab. Edmund Wittbrodt kaj direktoroj de la oficejoj de parlamentanoj Teresa Hoppe kaj Marek Biernacki.\nSenatano Wittbrodt dum sia parolado substrekis, ke sen la entuziasma engag\u0302ig\u0302o de Kazimierz Krzyz\u0307ak kaj Edward Kozyra ne ekestus ebleco fondi la parlamentan grupon apogantan Esperanton (kies prezidanto li estas), kiu kune kun la ambasado de Eu\u0306ropa Komisiono en Pollando organizos la 8an de majo \u2013 je la Tago de Eu\u0306ropo \u2013 simpozion pri Esperanto. La simpozion partoprenos diplomatoj-esperantistoj (interalie, Jozef Reinvart el Slovakio kaj Sea\u0301n O\u0301 Riain el Irlando), grupo de polaj membroj de la Eu\u0306ropa Parlamento (Jerzy Buzek, Jan Koz\u0142owski, Tadeusz Cyman\u0301ski kaj Joanna Skrzydlewska), kaj reprezentantoj de la Estraro de la Pollanda asocio Eu\u0306ropo-Demokratio-Esperanto (EDE-PL)."}, {"text_idx": "#000003", "text": "Dank- kaj respekt-vortoj ni direktas al la direktorino de la centro de maljunuloj en Gdynia, Boz\u0307ena Zglin\u0301ska, kiu disponigis la centron por la ekspozicio."}]